Document ID: 31985L0411

Title and Content:
ΟΔΗΓΙΑ ΤΗΣ ΕΠΙΤΡΟΠΗΣ της 25ης Ιουλίου 1985 για την τροποποίηση του παραρτήματος Ι της οδηγίας 79/409/ΕΟΚ περί διατήρησης των αγρίων πτηνών - (85/411/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 79/409/ΕΟΚ του Συμβουλίου της 2ας Απριλίου 1979 περί διατήρησης των αγρίων πτηνών (1), όπως τροποποιήθηκε τελευταία από την οδηγία 81/854/ΕΟΚ (2), και ιδίως το άρθρο 15 της οδηγίας αυτής, (1) ΕΕ αριθ. L 103 της 25.4.1979, σ. 1. (2) ΕΕ αριθ. L 319 της 7.11.1981, σ. 3. Εκτιμώντας ότι: το παράρτημα Ι της οδηγίας 79/409/ΕΟΚ πρέπει να τροποποιηθεί, προκειμένου να ληφθούν υπόψη οι νεότερες γνώσεις σχετικά με την κατάσταση όσον αφορά τα είδη πτηνών· τα μέτρα της οδηγίας αυτής είναι σύμφωνα με τη γνώμη της Επιτροπής προσαρμογής της οδηγίας 79/409/ΕΟΚ στην Επιστημονική και Τεχνική Πρόοδο, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα Ι της οδηγίας 79/409/ΕΟΚ αντικαθίσταται από το παράρτημα της παρούσας οδηγίας. Άρθρο 2 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι την 31η Ιουλίου 1986. 2. Πληροφορούν αμέσως σχετικά την Επιτροπή. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 25 Ιουλίου 1985.

Classification Labels:
103
100
99

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ"}

EuroVoc IDs (Original): 2825
3150

EuroVoc IDs (Expanded): 2825
3150

Dataset Source: meu

Split: train